एलएचबी कोच वाली होगी जालंधर से दरभंगा तक जाने वाली अंत्योदय एक्सप्रेस
रेलवेजल्द ही यात्रियों की सुविधा के लिए अंत्योदय एक्सप्रेस साप्ताहिक ट्रेन चलाने जा रहा है। जिसे 31 मार्च तक से पहले चलाए जाने की उम्मीद है। यह ट्रेन जालंधर सिटी से दरभंगा के लिए चलाई जाएगी। ट्रेन 1440 किलोमीटर का यह सफर 14 स्टेशनों पर हाल्ट करते हुए 31 घंटे में तय करेगी। ट्रेन को चलाने के लिए रेलमंत्री सुरेश प्रभू ने रेल बजट 2016-17 में चलाने की घोषणा की है। जो एक साल में पूरा होने जा रहा है। यह ट्रेन देश की ऐसी पहली सुपरफास्ट ट्रेन है, जो पूरी तरह जरनल श्रेणी की है। जिसकी स्पीड जन शताब्दी की तरह होगी।
इसे आम आदमी की ट्रेन बताया जा रहा है। इसमें पीने के आरओ का पानी और चार्जिंग की सुविधा होगी। ताकि आम आदमी को सफर के दौरान परेशानी हो। कोच में 100 यात्रियों के बैठने और 200 यात्रियों के खड़े होने की जगह होगी। हर कोच में 20 मोबाइल चार्जिंग प्वाइंट हैं। अभी तक यह सिर्फ 4 ही होते थे। एलएचबी कोच वाली यह ट्रेन अगर दुर्घटनाग्रस्त होती है तो इसमें यात्रियों को कम क्षति पहुंचती है।
येसुविधाएं भी होंगी: बिल्कुलनए कोच की ट्रेन में कई सुविधाएं दी गई हैं, जिनमें सामान रखने के लिए गद्दीदार रैक हैं जिन्हें सीट की तरह भी इस्तेमाल किया जा सकेगा। ये आरामदायक और सुरक्षित हैं। पेयजल आपूर्ति, मोबाइल चार्जिंग सुविधा, मॉड्यूलर शौचालय, शौचालय इस्तेमाल होने की जानकारी देने वाला डिस्प्ले, एलईडी लाइट शामिल हैं। 20 डिब्बों वाली यह ट्रेन 1440 किलोमीटर का सफर 31 घंटों में तय करेगी। हर कोच में आरओ लगा हुआ है।
साप्ताहिकहोगी ट्रेन: ट्रेनकिस तारीख से शुरू होगी अभी पूरी जानकारी नहीं है। लेकिन जिस तरह से काम चल रहा है उसे देखते हुए मार्च के अंत तक चलाए जाने की उम्मीद है। जालंधर सिटी से चलने वाली गाड़ी संख्या 15567 प्रत्येक वीरवार सुबह 11:05 बजे से चलेगी जो शुक्रवार शाम 6:30 पर दरभंगा पहुंचेगी। वहीं 15567 दरभंगा से प्रत्येक मंगलवार रात 11:30 बजे चल वीरवार सुबह 5:55 बजे जालंधर सिटी पहुंचेगी। समयसािरणी में बदलाव हो सकता है।
येहोगा रूट: ट्रेन14 स्टेशनों में रुकते हुए दरभंगा पहुंचेगी। यह लुधियाना, चंडीगढ़ जंक्शन, अंबाला कैंट, सहारनपुर जं., लक्सर जं., मुरादाबाद जं., बरेली जं., सीतापुर कैंट, गोरखपुर जं., नरकटियागंज जं., बेतिया, सागोली जं., रक्सौल जं., सीतामढ़ी जं. होते हुए दरभंगा पहुंचेगी।
15 फीसदी ज्यादा होगा किराया
अभीट्रेन का किराया फिलहाल पूरी तरह से स्पष्ट नहीं हो पाया है। लेकिन सूत्रों की माने तो इसका किराया आम ट्रेन के किराए के मुकाबले बेस किराए से मात्र 10 से 15 फीसदी ज्यादा होगा। जालंधर के गोंडा जाने वाले यात्रियों को 245 की जगह 265 से 280 तक देने होंगे।
जरनल रहेगी पूरी ट्रेन
अंत्योदयएक्सप्रेस ट्रेन में जनसाधारण ट्रेन की तरह जरनल कोच लगाए गए है। लेकिन सुविधा जन शताब्दी ट्रेन की तरह दी गई है। बजट में भी रेलमंत्री सुरेश प्रभु ने कहा था अंत्योदय एक्सप्रेस ट्रेनें लंबी दूरी की, पूरी तरह अनारक्षित, सुपरफास्ट ट्रेनें हैं। जिन्हें देश की आम जनता के लिए सबसे व्यस्त रेलमार्ग पर शुरू किया जाना है।
सुिवधा
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva mag_Deva